CELEX: C2006/178/16
Language: el
Date: 2006-07-29 00:00:00
Title: Υπόθεση C-343/05: Απόφαση του Δικαστηρίου (τέταρτο τμήμα) της  18ης Μαΐου 2006  — Επιτροπή των Ευρωπαϊκών Κοινοτήτων κατά Δημοκρατίας της Φινλανδίας (Παράβαση κράτους μέλους — Οδηγία 2001/37/ΕΚ — Παραγωγή, παρουσίαση και πώληση προϊόντων καπνού — Απαγόρευση εμπορίας καπνού προς μάσηση — Μη εμπρόθεσμη μεταφορά στην εσωτερική έννομη τάξη)

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/10
            
         Απόφαση του Δικαστηρίου (τέταρτο τμήμα) της 18ης Μαΐου 2006 — Επιτροπή των Ευρωπαϊκών Κοινοτήτων κατά Δημοκρατίας της Φινλανδίας
   (Υπόθεση C-343/05) (1)
   
   (Παράβαση κράτους μέλους - Οδηγία 2001/37/ΕΚ - Παραγωγή, παρουσίαση και πώληση προϊόντων καπνού - Απαγόρευση εμπορίας καπνού προς μάσηση - Μη εμπρόθεσμη μεταφορά στην εσωτερική έννομη τάξη)
   (2006/C 178/16)
   Γλώσσα διαδικασίας: η φινλανδική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: L. Pignataro-Nolin και M. Huttunen)
   
      Καθής: Φινλανδική Δημοκρατία (εκπρόσωπος: J. Himmanen)
   Αντικείμενο της υποθέσεως
   Παράβαση κράτους μέλους — Μη μεταφορά στην εθνική έννομη τάξη του άρθρου 8α της οδηγίας 89/622/ΕΟΚ του Συμβουλίου, της 13ης Νοεμβρίου 1989, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με τη σήμανση των προϊόντων καπνού, όπως αυτό προστέθηκε με την οδηγία 92/41/ΕΟΚ του Συμβουλίου, της 15ης Μαΐου 1992, που τροποποιεί την οδηγία αυτή (ΕΕ L 158, σ. 30), και του άρθρου 8 της οδηγίας 2001/37/ΕΚ, του Ευρωπαϊκού Κοινοβουλίου και του Συμβουλίου, της 5ης Ιουνίου 2001, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού — Δήλωση της Επιτροπής (ΕΕ L 194, σ. 26) — Απαγόρευση εμπορίας καπνού προς μάσηση στις νήσους Åland και στα καταχωρημένα σε φινλανδικά νηολόγια πλοία
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Η Δημοκρατία της Φινλανδίας, παραλείποντας να εξασφαλίσει την ενσωμάτωση στην εσωτερική έννομη τάξη της περιφέρειας των νήσων Åland του άρθρου 8α της οδηγίας 89/622/ΕΟΚ του Συμβουλίου, της 13ης Νοεμβρίου 1989, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με τη σήμανση των προϊόντων καπνού, όπως τροποποιήθηκε με την οδηγία 92/41/ΕΟΚ του Συμβουλίου, της 15ης Μαΐου 1992 και περιλαμβάνεται τώρα στο άρθρο 8 της οδηγίας 2001/37/ΕΚ του Ευρωπαϊκού Κοινοβουλίου και του Συμβουλίου, της 5ης Ιουνίου 2001, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την παραγωγή, την παρουσίαση και την πώληση των προϊόντων καπνού, και παραλείποντας να εξασφαλίσει την τήρηση της απαγορεύσεως πωλήσεως καπνού προς μάσηση επί των καταχωρημένων στη Φινλανδία σκαφών, σύμφωνα με τις προαναφερθείσες κοινοτικές διατάξεις, παρέβη τις υποχρεώσεις που υπέχει από τη Συνθήκη ΕΚ και την οδηγία 2001/37.
            
         
               2)
            
            
               Καταδικάζει τη Δημοκρατία της Φινλανδίας στα δικαστικά έξοδα.
            
         
      (1)  ΕΕ C 281 της 12.11.2005